Sony Xperia Z seeria

Sony Xperia Z seeria viitab kõrgtasemel Androidi nutitelefonidele, phabletitele ja tahvelarvutitele Sony Xperia seerias, mis kuulub ettevõttele Sony Mobile Communications. Sarja esimene seade oli nutitelefon Sony Xperia Z, viimane väljalase on aga tahvelarvuti Sony Xperia Z3 Compact. 2015. aasta jaanuari seisuga on Xperia Z seerias 12 põhiseadet ja nende muudetud versioonid. Seadmed on tulnud turule Android 4.1–4.2 (Jelly Bean) või Android 4.4 (KitKat) operatsioonisüsteemiga, kuid on oodata 2015. aasta alguses uuendust v5.0 (Lollipop) kõigile Z-sarja seadmetele. Sony Xperia Z on Z-seeria esimene liige. Xperia Z toodi esmalt avalikkuse ette tarbeelektroonika messil CES 2013, mis toimus jaanuaris, ning lasti turule veebruaris samal aastal. Xperia Z kujutas endast 5-tollist 1080×1920 täiskõrglahutusega Mobile BRAVIA Engine 2 kujutisetöötlusega Reality Display ekraani, 13,1 MP taga- ja 2,2 MP esikaamerat, 2 GB muutmälu, Snapdragon S4 Pro neljatuumalist 1,5 GHz protsessorit ning vee- ja tolmukindlust. Xperia Z eeskujul hakkasid ka paljud teised ettevõtted tootma vee- ja tolmukindlaid nutitelefone. Väljatulemise ajal oli seadmel Android 4.1.2 (Jelly Bean) operatsioonisüsteem. Xperia ZL on seeria esimese liikme Xperia Z-ga peaaegu identne. See toodi avalikkuse ette samal ajal kui Xperia Z, aprillis 2014. Xperia ZL on Z seeria ainuke seade, millel puudub vee- ja tolmukindlus. Teine erinevus eeltulijast Xperia Z-st on pisut võimsam aku. Xperia ZR toodi avalikkuse ette samal üritusel kus Xperia Z, kuid tuli müügile alles mais 2013. Xperia ZR on 4,55-tollise kõrglahutusega ekraaniga, 13 MP taga- ja 0,3 MP esikaameraga, 2 GB muutmälu-ga, 1,5 GHz 4 tuumalise protsessoriga ning natuke paranenud vee- ja tolmukindluse ning Androidi v4.1.2 (Jelly Bean) operatsioonisüsteemiga. Jaapanis tuntakse ZR-i kui Xperia A-d; A-l on 32 GB püsimälu võrreldes ZR-i 8 GB-ga. Xperia Z1 on Xperia Z järeltulija, mis on eelkäijast tunduvalt võimsam. Xperia Z1 toodi avalikkuse ette IFA 2013 üritusel septembris ja tuli turule samal kuul. Z1-l on 5-tolline täiskõrglahutusega Triluminos ekraan pilditöötlusmootoriga mobiilseadmetele X-Reality, 20,7 MP tagakaamera Sony G Lens, pildisensor Exmor RS ja pilditöötlusmootor BIONZ mobiilseadmetele ning 2 MP esikaameraga ja 2,2 GHz neljatuumaline Qualcomm Snapdragon 800 protsessor. Erinevalt Xperia Z-st tuli Z1 algselt välja Android v4.2 (Jelly Bean) süsteemiga. Sony avalikustas üritusel CES 2014 jaanuaris ka muudetud versiooni Z1s, mis tuli turule vaid Ameerika Ühendriikides. Xperia Z1 Compact on Z1-e väiksem versioon. Z1 Compactil on 4,5-tolline kõrglahutusega ekraan ja võrreldes Z1-ga on aku nõrgem. See avalikustati samal üritusel nagu Xperia Z1s ja tuli turule samal kuul. Xperia Z2 avalikustati MWC 2014 mobiilimessil veebruaris ja lasti turule sama aasta aprillis. Xperia Z2 on eelmiste Z-seeria seadmetega võrreldes kohati parem, pakkudes 5,2-tollist IPS LCD täiskõrglahutusega Triluminos pilditöötlusmootoriga mobiilseadmetele X-Reality, Live Colour LED-ekraani, 2,3 GHz neljatuumalist Qualcomm Snapdragon 801 protsessorit, 20,7 MP Exmor RS pildisensoriga kaamerat ning 4K Ultra HD kvaliteediga videosalvestust, 3 GB muutmälu ning lubab MicroSD mälu kuni 128 GB.2 Xperia Z3 avalikustati üritusel IFA 2014 septembris ja lasti turule samal kuul. Xperia Z3 on sarnane Z2-ga, erinevusteks on 2,5 GHz protsessor, Z3 on kergem, kaaludes 153 g ning parem vee- ja tolmukindlus. Xperia Z3 on sisse paigaldatud Remote Play, mis lubab kasutajal mängida Playstation 4 mänge. Xperia Z3 Compact on Z3-st väiksem versioon. Sellel versioonil on 4,6-tolline kõrglahutusega ekraan, kaalub 129 g ja on nõrgema akuga. Xperia Z Ultra on Sony esimene ja seni ainuke phablet. Z Ultra pakub 6,44-tollist IPS LCD täiskõrglahutusega Triluminos pilditöötlusmootoriga mobiilseadmetele X-Reality ekraani, 8 MP taga- ja 2 MP esikaamerat, 2,2 GHz neljatuumaline Qualcomm Snapdragon 800 protsessorit, 2 GB muutmälu, Android v4.4 (KitKat) operatsioonisüsteemiga. Xperia Tablet Z on Sony poolt valmistatud tahvelarvuti. Tablet Z toodi avalikkuse ette MWC 2013 messil veebruaris ning lasti turule mais 2013. Tablet Z-l 10,1-tolline WUXGA täiskõrglahutusega Triluminos pilditöötlusmootoriga mobiilseadmetele X-Reality, Live Colour LED tehnoloogiaga ekraan, 2,3 GHz neljatuumaline Qualcomm Snapdragon S4 Pro protsessor, 8 MP taga- ja 2 MP esikaamera, 2 GB muutmälu ning v4.1 (Jelly Bean) operatsioonisüsteem. Väljalaskel oli tegemist kõige õhema ja kergema 10-tollise tahvelarvutiga. Xperia Tablet Z2 avalikustati veebruaris 2014 ja pääses turule märtsis. Tablet Z2-l on 10,1-tolline WUXGA IPS LCD täiskõrglahutusega Triluminos pilditöötlusmootoriga mobiilseadmetele X-Reality, Live Colour LED-ekraan, 2,3 GHz Snapdragon 801 neljatuumaline protsessor, 8,1 MP taga- ja 2,2 MP esikaamera, 3 GB muutmälu, Android v4.4 (KitKat) operatsioonisüsteem. Xperia Tablet Z3 Compact avalikustati septembris 2014 ja jõudis turule samal kuul. Tablet Z3 Compactil on 8-tolline täiskõrglahutusega Triluminos pilditöötlusmootoriga mobiilseadmetele X-Reality ekraan, 2,5 GHz Snapdragon 801 neljatuumaline protsessor, 3 GB muutmälu, Android v4.4 (KitKat) operatsioonisüsteem. Xperia Z4 on järgmine plaanitud Z-seeria nutitelefon. Peaks jõudma poelettidele septembris 2015. Oodatavad näitajad Z4-l on 6,3-tolline UltraHD 4K-ekraan, suurem veekindlus, sõrmejäljeluger, võimas aku, 27 MP taga- ja 10 MP esikaamera ning arvatakse, et koos sellega tuleb ka uus operatsioonisüsteem 5.0 Milkshake. Xperia Z3X phabletist on olnud kuulda kuulujutte, kuid on öeldud ka, et seda ei tule. http://www.gsmarena.com/sony_xperia_z-5204.php, GSMArena, kasutatud 20.12.2014 http://www.gsmarena.com/sony_xperia_zl-5203.php, GSMArena, kasutatud 20.12.2014 http://www.gsmarena.com/sony_xperia_zr-5421.php, GSMArena, kasutatud 20.12.2014 http://www.androidcentral.com/ntt-docomo-announces-sony-xperia, AndroidCentral, kasutatud 20.12.2014 http://www.gsmarena.com/compare.php3?idPhone1=5596&idPhone2=5950, GSMArena, kasutatud 20.12.2014 http://www.gsmarena.com/sony_xperia_z1_compact-5753.php, GSMArena, kasutatud 20.12.2014 http://www.gsmarena.com/sony_xperia_z2-6144.php, GSMArena, kasutatud 20.12.2014 http://www.gsmarena.com/sony_xperia_z3-6539.php, GSMArena, kasutatud 20.12.2014 http://www.gsmarena.com/sony_xperia_z3_compact-6538.php, GSMArena, kasutatud 20.12.2014 http://www.gsmarena.com/sony_xperia_z_ultra-5540.php, GSMArena, kasutatud 20.12.2014 http://www.gsmarena.com/sony_xperia_tablet_z_lte-5255.php, GSMArena, kasutatud 20.12.2014 http://www.gsmarena.com/sony_xperia_z2_tablet_lte-6145.php, GSMArena, kasutatud 20.12.2014 http://www.gsmarena.com/sony_xperia_z3_tablet_compact-6633.php, GSMArena, kasutatud 20.12.2014 https://web.archive.org/web/20141220200959/http://www.xperiaz4.com/, XperiaZ4, kasutatud 20.12.2014 Sony Xperia